Iktatószám: HIV/6789-1/2026.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2026. február 26-i nyilvános ülésére**

**Tárgy:** Hévíz Város Önkormányzat 2025. évi költségvetéséről szóló 3/2025. (II.13.) rendelet módosítása

**Az előterjesztő:** Naszádos Péter polgármester

**Készítette:** Szintén László közgazdasági osztályvezető

Kardos Nikoletta, főkönyvi könyvelő

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város polgármestere

**1.**

**BEVEZETŐ**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, **de legkésőbb az éves költségvetési beszámoló elkészítésének határidejéig**, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

Hévíz Város Önkormányzat 2025. évi költségvetéséről szóló 3/2025. (II. 13.) rendelet módosítása vált szükségessé A 4. számú módosítás, hasonlóan az első három módosítához a működési bevételi és kiadási előirányzatok realizálását, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulását, a felhalmozási kiadási előirányzatok változását, valamint a Képviselő-testületi döntések költségvetési rendeleten való átvezetését tartalmazza.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására összessen 277 900 ezer forinttal nő, pénzforgalmi szempontból működési bevételek előirányzata 210 021 ezer forinttal, a felhalmozási bevételek előirányzata 18 687 ezer forinttal, a finanszírozási bevételek pedig 49 192 ezer forinttal nő.

AzÖnkormányzatbevételi főösszege előirányzata 277 900 ezer forinttal nőtt. A pénzforgalmi bevételi előirányzatát több tényező is befolyásolta.

Az állami támogatások változása a 2025. évi felmérések után a második és harmadik számú költségvetési módosításhoz képest is növekedés:

* Állami támogatás növekedése: általános működési feladatokra 7 340 ezer forint, szociális és gyermekjólléti feladatokra 57 862 ezer forint, könyvtári érdekeltségnvöelő támogatás 1 ezer forint.
* Gyermekétkeztetésre csökkenés lemondás miatt 6 021ezer forint.

Legjelentősebb növekedés az adóbevételeknél történt, hiszen az előző évi volumenben került tervezésre, de 176 000 ezer Ft-tal teljesült túl az idegenforgalmi és az iparűzési adó.

Hévíz és Gyergyóremete testvértelepülési együttműködés támogatása bevétele 1 500 ezer forint.

1 130 ezer forint átcsportosítás a parkolási és egyéb közhatalami bevételek sorain.

4 200 ezer forint bevétel elszámolása a Vörösmarty utca kerékpárút és dr. Schuhof sétány jóteljesítési biztosítékként visszatartott és felhasznált összegekre.

A bevétei oldal csökkenésében és növekesében több átcsoportosító tétel a nemzetközi projektekből adódik.

A Duna Régió Be Ready projekt mind bevét és mind a kiadási oldalon 7 371 ezer Ft, illetve 12 174 ezer Ft csökenés.

Az INTERREG DIGITALIZE pályázat 993 ezer forint, ugyancsak bevétel-kaidás.

A pénzforgalomra jelentős hatással volt még az Áht-n belüli megelőlegezés, 49 192 ezer forint,technikai bevétel, a kiadási oldalon is megjelenik.

**3.**

**KIADÁSOK**

Az önkormányzat és intézményei kiadási főösszege a bevételi főösszeggel megegyezően jelen rendelet módosítás hatására összességében 277 900 ezer forinttal nőtt, a növekedés egészét maga Hévíz Város Önkormányzat adta, az intézményi mérlegfőösszegek nem változtak.

Az Önkormányzat költségvetési- pénzforgalmi kiadása összességében 277 900 ezer forinttal nőtt, pénzforgalmi szempontból működési kiadási előirányzata 141 589 ezer forinttal, a felhalmozási kiadások előirányzata pedig 136 311 ezer forinttal, míg a finanszírozási kiadás változatlan maradt.

A növekedés részleteit a képviselő-testület által meghozott döntések, valamint a pályázatok és a beruházások megvalósítása során felmerült működési és felhalmozási kiadások közötti átcsoportosítások határozzák meg.

A legjelentősebb változás a Gyógyhely fejlesztés Európai Uniós támgatásának fel nem használt előlegének visszafizetése, amely részben a műszaki tartalom csökkenése, részben pedig közbeszerzésen elért kedvezőbb ár miatt 61 172 ezer Ft működési célú támogatás visszafizetése Áht-n belül, illetve 129 182 ezer Ft felhalmozási kiadás átadott pénz, beruházás miatt.

Változozás még a tartalék 45 353 ezer forint növekedése, és a bevételeknél is említett állami támogatás megelőlegezése összesen 49 192 ezer forint.

A kiadások csökkenésében és növekesében több tétel a nemzetközi projektekből adódik. A Duna Régió Be Ready projekt dologi kiadása csökkent 11 175 ezer forinttal. Az INTERREG DIGITALIZE pályázat 224 ezer forint dologi kiadás többlet. Hévíz és Gyergyóremete testvértelepülési együttműködés személy jellegű kiadása 859 ezer forint.

Az önkormányzat személyi jellegű kiadásainak előirányzatára 2 228 ezer forint, ennek járulékára 397 ezer forint növelés.

Karácsonyi díszkivilágítás előiárnyzat képzése 2 540 ezer forint.

Az intézményeknél csak a Teréz Anya Szociális Integrált Intézménynél történt saját előirányzatán belüli átcsoportosítás. Személy juttatások 11 000 ezer forint átcsoportosítása munkaadót terhelő járulékok sorra 3 600 ezer forint, és dologi kiadás sorra 7 400 ezer forint.

**4.**

**ÖSSZEFOGLALÓ**

A jelen előterjesztéssel benyújtott - 2025. évi költségvetés módosításáról szóló - rendelettervezet a város költségvetését **5 692 170 ezer forint** bevételi és ugyanannyi összegű kiadási fő összegre módosítja.

**Általános indokolás**

Hévíz Város Önkormányzat Képviselő-testülete megalkotja a 2025. évi költségvetési rendelet módosításáról szóló önkormányzati rendeletét.

**Részletes indokolás**

**Az 1. §-hoz és a 2. §-hoz**

A költségvetési bevételek és kiadások módosulásának átvezetése.

Az önkormányzat és a költségvetési szervek költségvetési főösszegének módosulásai.

**A 3. §-hoz**

Hatályba léptető rendelkezések.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2025. évi költségvetéséről szóló 3/2025. (II. 13.) rendelet módosítása

**Költségvetési hatása:** A 2025. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra legalább negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a kiegészítő támogatások összege, az Áht-n belülről és kívülről átvett pénzek összege, egyéb működési és felhalmozási többletbevételek, - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná, illetve évközi döntések esetében, a végrehajtás során felmerülő kiadásokra nem állna rendelkezésre a megfelelő előirányzat.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kardos Nikoletta | Főkönyvi könyvelő |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |