cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/286-6 /2026.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2026. február 26-ai nyilvános ülésére**

**Tárgy:** HÉVÜZ Hévíz Városüzemeltetési Korlátolt Felelősségű Tárasaság 2026. évi üzleti terve, és az ügyvezető alapbérének emelése

**Az előterjesztő:** Naszádos Péter polgármester

**Készítette:**  Halász Éva ügyvezető

**Megtárgyalta:** Pénzügyi, Városfejlesztési és Ügyrendi Bizottság

HÉVÜZ Kft. felügyelő bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármesere

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete 1/2021. (I. 1.) határozatában döntött a HÉVÜZ Hévíz Városüzemeltetési Kft 2021. január 1-ével történő alapításáról. A társaság alapítása 3.000.000,- forint pénzbeli hozzájárulással történt.

Hévíz Város Önkormányzata a HÉVÜZ Kft-vel határozatlan idejű szerződést kötött a Hévíz város közigazgatási területén a gépjárművek parkolásának biztosítása közszolgáltatási tevékenység ellátása keretében tárgyban, továbbá a mozi üzemeltetési, rendezvény technikai és programszervezési feladatokat is ellát.

A közszolgáltatási szerződés 9. pontja meghatározza az éves elszámolást, mely szerint a kft a naptári év végét követő 30 napon belül elkészíti az éves jelentés, mely alapján felek felülvizsgálják az átalánydíj összegét. Amennyiben a havi átalánydíj éves szinten nem fedezi a Közszolgáltató közfeladat ellátásával kapcsolatos tevékenységének költségét, az Önkormányzat ennek tényét felülvizsgálja és ha a közszolgáltatás ellátásának módját, mértékét a felülvizsgálat alapján változatlanul hatályban tartja, akkor dönt, hogy vállalja a Közszolgáltatónak a jogosan felmerült valamennyi költségét megtéríti (Kompenzáció), mert a Közszolgáltató közfeladat ellátásával kapcsolatos gazdálkodásában a feladatok ellátása nem eredményezhet veszteséget.

A közszolgáltatás havi átalánydíjával el kell számolni, meg kell állapítani, hogy nincs-e alul, illetve túlfinanszírozás.

Az előterjesztés mellékletét képező üzleti terv részletesen bemutatja a három területen ellátott feladatok idei tervét, de a fontosabb teendőket kiemeljük az alábbi területeken:

1. városi várakozási (parkolási),
2. mozi üzemeltetési, rendezvénytechnikai szolgáltatási

feladatinak ellátására,

1. programszervezési feladatokra vonatkozóan készült el.
2. városi várakozási (parkolási) feladat:

2026 novemberében lejár az öt évre kötött parkolási szerződés – új szerződéskötés szükséges. Fontos szempont, hogy a jelenlegi szerződés helyébe egy valóban a város érdekeit képviselő szerződés lépjen érvénybe. A jelenlegi szerződő partner technikai háttere, szoftvere, hostess szolgáltatási az elvárásainknak megfelelő – a kért módosítások után – viszont a havi költségei érthetetlenül magasak, ez ugyan nem a kft-nél realizálódik, de ha a parkolásból befolyó bevételekből levonjuk a kft erre a tevékenységre vonatkozó működési költségeit, és a havi kifizetett átalánydíjat a szerződött partnernek, akkor minimális bevétele származik ebből a városnak. A fizető parkolás elsődleges célja a forgalom szabályozás, de másodlagosan az ebből realizált bevétel is fontos.

*A parkolási tevékenység tervezett bevételei – amely bevételek az Önkormányzat bevételi számláján jelennek meg:*

**Parkolási tevékenység tényszámai:**

Bevételek:        2024. évi: 170.219 ezer Ft

                        2025. évi: 129.545 ezer Ft (behajtásokkal)

Kiadások:         2024. évi: 136.288 ezer Ft

                         2025. évi: 131.081 ezer Ft

Eredmény:        2024. évi: 40.674 ezer Ft

                        2025. évi: -1.536 ezer Ft

2025 teljes árbevétele (behajtások nélkül) 125.786.025,-

2026 évre tervezett bevétel 2% növekedéssel kalkulálva: 128.301.746,-

*A parkolási tevékenység tervezett bevételei a parkolásüzemeltetési átalány:*

2026 évre tervezett önkormányzati átalány 74.262.732,-

2026 évre tervezett kiadás 74.262.732,-

* személyi juttatás és munkaadót terhelő járulék: 46.538 eFt,

tartalmazza mind a három munkavállaló (irodavezető, parkolás ellenőrök) 11%-os alapbér emelését, az ügyvezető munkabérének az ellátott feladatok és felelőségekkel arányos béremelését, illetve a 2025. üzleti évvel megegyezően tartalékot arra vonatkozóan, hogy ha a parkolóellenőrök a szabálytalanul parkolókkal szemben hatékonyan lépnek fel, akkor havonta érdekeltségi jutalékban részesülnek. Tartalmazza továbbá a FEB bizottság díjazását, és annak adóvonzatait is.

* nettó dologi kiadás: 11.936eFt,

tartalmazza a napi működéshez szükséges eszközökhöz kapcsolódó kiadásokat (bérleti díj, rezsi, biztosítás, üzemanyag, telefon, internet, honlap, tárhely, könyvelés, bankköltség, GDPR stb), fogyó és meghibásodott eszközök pótlását, táblák cseréjét, stb.

2026-ben a terminálokat, kijelzőket, az szolgáltató váltásnak következtében az összes eszközt újra kell matricázni.

1. mozi üzemeltetési, rendezvénytechnikai szolgáltatási feladat

A moziüzemeltetés részleg 2026 évre tervezett teljes éves működési költsége nettó 53.462 eFt, amihez átalánydíj támogatást kérnénk évi összesen nettó 35.209eFt-ot, a fennmaradó nettó 18.253 eFt-ot a mozi és rendezvény tevékenység bevételeiből biztosítja a kft.

2025 átalánydíj összege havi nettó 2.643 eFt volt, 2026 évre benyújtott átalány terv havi nettó 2.934 eFt, remélhetőleg a mozi bevételeiből és az eredményes munkánkból ki tudjuk termelni a hiányzó részt. A költségvetés pontos megértéséhez hozzátartozik az az információ, hogy jelenleg a kft a városban működő intézmények rendezvényeinek technikai igényét ingyen teljesíti, ami 2025 évben 371 kiszámlázatlan munkaórát jelentett.

Az átalánydíj az alábbiakból tevődik össze:

* személyi juttatás és munkaadót terhelő járulék: 41.758 eFt, ebből támogatás 35.209eFt

tartalmazza a négy főállású dolgozó 11%-os alapbér emelését, valamint a munkájukból eredő túlmunka költségeket, valamint az új munkatárs költségeit, azaz 6.549eFt-ot saját bevételeiből finanszírozza a kft.

* nettó dologi kiadás: 11.704 eFt, ebből támogatás 0eFt
* forgalmazás után fizetendő költségek: nettó 11.704eFt, ebből támogatás 0eFt
* mozi működéséhez szükséges, támogatáson felüli üzleti terv szerinti nettó költség: 18.253 eFt, valamint forgalmazás utáni nettó költség 23.140 eFt, azaz összesen nettó 41.393 eFt-ot a kft a jegyértékesítés bevételéből és a kiszámlázott rendezvény munkák bevételéből pótolja.

Konferenciatechnika szolgáltatás biztosítása. Hangtechnika: a rendezvényhelyszínek mesterséges hangosítása, hangeffektek bejátszása, valamint a tér és a személyek kihangosítása, különböző hangtechnikai berendezések elhelyezése, felszerelése, üzembe helyezése, üzemeltetése. Vetítéstechnika: periméterek, LEDfalak, tévék üzemeltetése, rendezvényhelyszínek vetítéstechnikai igényeinek kiszolgálása. Fénytechnika: rendezvények világításának megtervezése, kivitelezése. Színpadtechnika, rendezvényhelyszín építés-bontási feladatok elvégzése: színpad építése, ehhez kapcsolódó előkészítő és utómunkák elvégzése, teremberendezések, színpadképek, dekorációk, zenekari felállások beépítése, közönségforgalmi tereket érintő bútorzat, berendezési tárgyak mozgatása, a beállítások korrigálása, elszállítása és raktározása, irányító táblák, kordonok igény szerinti mozgatása rendezvényre, majd a tároló helyekre történő visszahelyezése. Jelenleg ez a tevékenység a mozi közfeladat ellátásához csatolt elszámolásban szerepel, nem szerepelt a múltban külön költségvetési tényezőként.

*A mozi és rendezvénytechnika tervezett bevételei és kiadásai (Ft) az alábbiak szerint alakul:*

2026 évre tervezett önk-i átalány (működési mozi és r.technika) 44.716.000,-

2026 évre tervezett bevétel (mozi) 45.290.116,-

2026 évre tervezett működési kiadás 67.896.940,-

2026 évre tervezett forgalmazás utáni kiadás 29.387.500,-

1. programszervezési *feladatok*

Az önkormányzat a programokra az előző évhez képest 50.000.000,- Ft többlet támogatás biztosított ,így a 2026. évi költségvetés az alábbiak szerint alakul:

Program fellépőinek tervezett költsége a táblázat szerint összesen: 89.850.000,-Ft

Technika bérlés: 25.500.000,-Ft

Biztonsági szolgálat: 18.000.000,-Ft

Egészségügyi szolgálat: 10.500.000,-Ft

Catering, artisjus, biztonsági terv, bizonyítványok, kiadványok stb: 6.150.000,-Ft

**Program támogatás összesen: 150.000.000,-Ft**

**Rendezvényszervezés működési átalánydíj: 47.158.000,Ft**

amely tartalmazza a 4 munkavállaló személyi juttatásait, a tavalyi évhez képest 11% béremelését, és annak járulékait, FEB bizottság díjazását, adókat, és a rendezvényszervezés dologi kiadásait, a napi működéshez szükséges eszközökhöz kapcsolódó kiadásokat (bérletidíj, rezsi, biztosítás, telefon, honlap, tárhely, könyvelés, bankköltség, GDPR stb költségeit)

Az előterjesztés 1-4. számú mellékletét képező üzleti terv elfogadását javasoljuk a Képviselő-testületnek

A döntés egyszerű szótöbbséget igényel.

**2.**

**1. Határozati javaslat**

(A határozat a HÉVÜZ Hévíz Városüzemeltetési Kft…./2026. (II. 26.) számú alapítói határozatának minősül)

1. Hévíz Város Önkormányzat Képviselő-testülete a HÉVÜZ Hévíz Városüzemeltetési Kft. Társaság (székhely: 8380 Hévíz, Kossuth Lajos utca 5. alagsor 2. adószám: 28999717-2-20 cégjegyzékszám: 20-09-077393) 2026. évi üzleti tervét 368.705 ezer forint bevétellel és ezzel megegyező összegű ráfordítással, 3.662 ezer forint pozitív eredménnyel elfogadja.
2. Hévíz Város Önkormányzat Képviselő-testülete 1/2026.(II.12) rendelete alapján az üzleti tervben szereplő feladatokra a Képviselőtestület az alábbi saját erős finanszírozást biztosítja:
   1. A parkolási tevékenységre, az előterjesztés szerinti ütemezéssel 12 hónapra bruttó 74.262.732 forintot biztosít közszolgáltatási szerződés alapján.
   2. A mozi és rendezvénytechnikai feladatok ellátására bruttó 44.716.000 forintot biztosít feladat-ellátási szerződés alapján.
   3. Programszervezési feladatokra 197.158.000,- forint vissza nem térítendő támogatást biztosít.
3. A Képviselő-testület felkéri a HÉVÜZ Hévíz Városüzemeltetési Kft ügyvezető igazgatóját, hogy a társaság üzleti tervének végrehajtására a szükséges intézkedéseket tegye meg.
4. *A Képviselő-testület tudomásul veszi, hogy a HÉVÜZ Hévíz Városüzemeltetési Kft., mint várakozási (parkolási) közszolgáltatási szerződés szerinti közszolgáltató 2025. évi éves jelentése alapján a közszolgáltatási szerződés átalányaiból származó bevételek időarányosan fedezték a kiadásokat.*
5. *A Képviselő-testület a hatályos várakozási (parkolási) közszolgáltatási szerződés módosítását az előterjesztés 4. melléklete szerint 2026. január 1-ei hatályba lépéssel jóváhagyja és felhatalmazza a polgármestert és az ügyvezetőt a módosítás aláírására.*

*Felelős: Naszádos Péter polgármester*

*Halász Éva ügyvezető*

*Határidő: 2026. február 29.*

**2. Határozati javaslat**

(A határozat a HÉVÜZ Hévíz Városüzemeltetési Kft…./2026. (II. 26.) számú alapítói határozatának minősül)

1. Hévíz Város Önkormányzat Képviselő-testülete a HÉVÜZ Hévíz Városüzemeltetési Kft. (székhely: 8380 Hévíz, Kossuth Lajos utca 5. alagsor 2. adószám: 28999717-2-20 cégjegyzékszám: 20-09-077393) ügyvezetőjének Halász Évának alapbérét 11%-os emeléssel bruttó 995.670 Ft összegben állapítja meg 2026. január 1. hatállyal.
2. A Képviselő-testület felkéri a HÉVÜZ Hévíz Városüzemeltetési Kft. ügyvezetőjét, hogy munkaszerződésének módosítását a Dr. Fonnyadt Benedek jogi képviselővel végeztesse el.

Felelős: Naszádos Péter polgármester

Halász Éva ügyvezető

Határidő: 2026. február 29.

*előterjesztés 4. melléklete:*

**Várakozási (parkolási) Közszolgáltatási szerződés**

HÉVÍZ

**módosítása**

Amely létrejött, egyrészről **Hévíz Város Önkormányzat** (székhelye: 8380 Hévíz, Kossuth Lajos utca 1. szám, önkormányzati törzsszám: 15734374, statisztikai számjele: 15734374-8411-321-20) képviseletében Naszádos Péter polgármester,

(a továbbiakban: Önkormányzat) másrészről pedig:

HÉVÜZ Hévíz Városüzemeltetési Korlátolt Felelősségű Társaság

(Cg. 20-09-077393, 8380 Hévíz, Kossuth Lajos utca 5. alagsor 2., adószám: 289997171 bankszámlaszám: 11749077-21451023) képviseletében: Halász Éva ügyvezető, (a továbbiakban: Közszolgáltató) továbbiakban együttesen Felek, között alulírott helyen és időben a következő feltételek szerint:

1. A Felek között 2022. február 1-től hatályos várakozási (parkolási) Közszolgáltatási szerződés Hévíz (a továbbiakban: parkolási közszolgáltatási szerződés) 8.2. és 8.4 pontjai helyébe a következő rendelkezések lépnek:

„8.2. Havi átalánydíjat a szerződő Felek a szerződésben foglalt közfeladat-ellátás és annak biztosításhoz szükséges szolgáltatási szerződések alapján, az alábbiakban határozzák meg:

|  |  |  |  |
| --- | --- | --- | --- |
| Havonta számlázandó általánydíj (Ft) 2025. | Nettó | ÁFA | Összesen |
| január 02. | 4.872.883 | 1.315.678 | 6.188.561 |
| február 01. | 4.872.883 | 1.315.678 | 6.188.561 |
| március 01. | 4.872.883 | 1.315.678 | 6.188.561 |
| április 01. | 4.872.883 | 1.315.678 | 6.188.561 |
| május 02. | 4.872.883 | 1.315.678 | 6.188.561 |
| június 01. | 4.872.883 | 1.315.678 | 6.188.561 |
| július 01. | 4.872.883 | 1.315.678 | 6.188.561 |
| augusztus 01. | 4.872.883 | 1.315.678 | 6.188.561 |
| szeptember 01. | 4.872.883 | 1.315.678 | 6.188.561 |
| október 01. | 4.872.883 | 1.315.678 | 6.188.561 |
| november 02. | 4.872.883 | 1.315.678 | 6.188.561 |
| december 01. | 4.872.883 | 1.315.678 | 6.188.561 |
| **Összesen** | **58.474.596** | **15.788.136** | **74.262.732** |

„8.4. Az átalánydíj havonta esedékes. A Közszolgáltató minden hónap 5. (ötödik) napjáig benyújtja az Önkormányzat részére az előző havi teljesítéséről számlát, amelyhez teljesítés igazolási nyilatkozatot kell mellékelni.

A teljesítés igazolására az Önkormányzat részéről Hévízi Polgármesteri Hivatal szabályzata kötelezettségvállalás, ellenjegyzés, érvényesítés és utalványozás, szakmai teljesítés rendjéről alapján kijelölt jogosulttal történi. A teljesítés napja a tárgyhó utolsó napja. „

2. A parkolási közszolgáltatási szerződés 2. sz. melléklete helyébe e szerződés 1. sz. melléklet lép.

3. Jelen szerződés 2026. február 26-án lép hatályba – mely a 2022. február 1-től hatályos várakozási (parkolási) Közszolgáltatási szerződés Hévíz elválaszthatatlan mellékletét képezi - 4 (négy), egymással mindenben megegyező példányban készült, melyből 3 (három) példány az Önkormányzatot, 1 (egy) példány a Közszolgáltatót illeti.

4. A Szerződést aláírására Hévíz Város Önkormányzat Képviselő-testülete a /2026. () határozatával adta meg a felhatalmazást.

Felek a jelen szerződést átolvasták, értelmezték, és mint akaratukkal mindenben megegyezőt helybenhagyólag aláírták.

Hévíz, 2026. …………...

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hévíz Város Önkormányzat  képviseletében  Naszádos Péter  polgármester | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  HÉVÜZ Kft.  képviseletében  Halász Éva  ügyvezető |

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | HÉVÜZ Kft. ügyvezető |  |  |